Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu õhutab Iisraeli sõpru maailmas
võtma sõna juudiriigi vastaste boikottide vastu.
Iraan jätkas kõnelusi P5+1ga
Teherani tuumaprogrammi üle,
et ületada allesjäänud erimeelsused 30. juuni tähtajaks
ja lõpetada 12-aastane tüli.
Iraani välisminister süüdistas vägivaldsete ekstremistide tõusus
Lähis-Idas, Kesk-Aasias ja Kaukasuses väljaspool olijate
ja regionaalsete mängijate isiklikke huve.
Peaminister Netanyahu
õhutas Prantsuse valitsust distantseeruma teatest,
et mobiiltelefonifirma Orange lõpetab Iisraelis tegevuse.
Netanyahu õhutas eile Tel Avivis Iisraeli sõpru maailmas
võtma sõna juudiriigi vastaste boikottide vastu.
Absurdidraama,
kus inimõigusi järgiv demokraatia Iisrael,
kes kaitseb end raketitulva ja terroritunnelite vastu
ja kes seejärel automaatselt hukka mõistetakse
ja keda boikoteerida üritatakse, see absurdidraama on lubamatu.
Kutsun Prantsuse valitsust avalikult hülgama
viletsat avaldust ja tegevust ettevõtte poolt,
mis osaliselt riigile kuulub.
Samal ajal kutsun meie sõpru tingimusteta kuulutama,
valjul selgel häälel,
et nad on vastu igasugustele
juudiriigi vastastele boikottidele.
Mobiilifirma tegevjuht Richard
ütles käesoleval nädalal pressikonverentsil Kairos, Egiptuses,
et katkestaks meeleldi juba homme kõik sidemed
Orange'it Iisraelis esindava firmaga,
kuid see oleks riskantne seoses järgnevate trahvidega.
Iisraeli partnerfirma oli jahmunud ja selgitas,
et ainus side rahvusvahelise firmaga, mis kuulub osaliselt Prantsuse riigile,
on brändi nimi
ja partner jätkab ustavalt Iisraeli avalikkuse teenindamist.
Viinis jätkas Iraan kõnelusi P5+1ga
(USA, Venemaa, Hiina, Prantsusmaa, Inglismaa ja Saksamaa)
Teherani tuumaprogrammi üle,
et ületada allesjäänud erimeelsusi 30. juuni tähtajaks
ja lõpetada 12-aastane tüli.
Raamlepe sõlmiti Iraani ja P5+1 vahel 2. aprillil,
kuid mitmed olulised vaidlused on endiselt lahendamata,
sh ÜRO tuumainspektorite juurdepääs Iraani armeerajatistele
ning sanktsioonide leevendamise kiirus ja graafik.
Iraani ülemjuht ajatolla Khamenei,
kel on Iraanis riigiasjus viimane sõna,
rõhutas, et ei luba ÜRO-l ega ühelgi teisel välisorganil
inspekteerida oma armeerajatisi ega küsitleda Iraani tuumateadlasi
mitte üheski lepingus.
Seda kordasid hiljem ka Iraani armee tippjuhid.
Vastuseks neile avaldustele ütles Prantsusmaa,
et on valmis blokeerima iga lõplikku lepingut,
kui Teheran ei luba ÜRO inspektoreid kõigisse oma rajatistesse,
ka armee omadesse.
Teised lõppspurdis lahendamist vajavad teemad enne tähtaega
on järelvalve- ja kinnitusmeetmed,
kindlustamaks, et Iraan ei saa salaja tuumarelvaprogrammi arendada.
Iraani ja Prantsuse ametnikud on vihjanud võimalusele,
et tähtaega võidakse pikendada, kuid USA teatas,
et leping on võimalik sõlmida 30. juuniks.
Iraani välisminister Zarif osales Moskvas
Shanghai Koostööorganisatsiooni Välissuhete Nõukogu kohtumisel
ja regionaalse julgeoleku konverentsil.
Shanghai Koostööorganisatsioon SCO
rajati 2001. a Shanghais, Hiinas
ja selle liikmete seas on Kazahstan, Hiina, Kirgistan, Venemaa,
Tadžikistan ja Usbekistan.
Ühenduse põhieesmärgiks on arendada regionaaset koostööd
ja kindlustada regioonis rahu.
Iraan, kes koos Afganistani, India, Mongoolia ja Pakistaniga
SCOs vaatlejaliikmeks on,
kuulutati eile Vene välisministri Lavrovi poolt SCO täisliikmeks.
Zarifil oli konverentsi vaheaegadel
mitmeid kahe- ja kolmepoolseid kohtumisi
nii Venemaa kui Hiinaga,
kes P5+1 liikmetena Teheraniga tuumakõnelusi peavad.
Iraani välisminister süüdistas vägivaldsete ekstremistide tõusus
Lähis-Idas, Kesk-Aasias ja Kaukasuses välisfaktorite
ja regionaalsete mängijate isiklikke huve.
Ohtlikum on teatud regionaalsete ja välisfaktorite illusioon,
kelle meelest suudavad nad kasutada neid rühmitusi
oma strateegiliste eesmärkide saavutamiseks.
Ilma nendeta poleks uued terroristid suutnud nii edukad olla.
Valitsused, kes tahavad kasutada neid rühmitusi
lühiajalise poliitilise kasu eesmärgil peavad mõistma,
et tuli, mida nad levitavad, haarab lõpuks ka neid.
Iraan on süüdistanud varem ISIL-i ja teiste militantide tõusus Lääne "vigu".
Tema arvates peaks lahendus nende peatamiseks
tulema Lähis-Idast.
Kuuleme kõik ISISe vastasest koalitsioonist,
kellest osadel oli kahjuks oluline roll ISISe moodustumisel,
ja kes nüüd lubavad nendega võidelda.
Veel hullem, nad pole siiamaani ISISega sidemeid katkestanud.
Konkreetseid nimesid nimetamata,
olid süüdistused suunatud Teherani regionaalsele vaenlasele
sunniitlikule Saudi Araabiale,
kes hetkel ilmselgelt šiiitliku Iraaniga regioonis võimuvõitlust peab,
mõlemad tahavad regiooni valitseda.
Iraan süüdistab muidugi ka Iisraeli ja USAd teatud rolli omamises
sunniitlike äärmusrühmituste tekkimises,
kes võitlevad Iraani ja selle käepikendustega
mitmetes Lähis-Ida paikades.
Kultuuri juurde - Carl Orffi vapustav "Carmina Burana"
kõlab juunikuus Iisraelis Masada Ooperifestivalil.
Sakslasest helilooja natsisümpaatiad
ei lõpeta siiski keeldu Wagneri teoste esitamisele.
Orffi kantaat koosneb 24st ladinakeelsest poeemist.
See on üks populaarsemaid klassikateoseid,
eriti selle algusosa "O Fortuna". Teos on Iisraelis kõlanud aastaid.
Side natsi-Saksamaaga, kus teos
pärast 1937. a esmaettekannet Frankfurtis samuti ülipopulaarne oli,
pole Iisraelis samasugust vastuolu tekitanud kui Wagner.
Wagner oli Hitleri lemmikhelilooja.
Wagneri muusika on aastaid Iisraelis ebaametliku keelu all olnud.
Põhjuseks see, et Wagneri muusika
äratab muuhulgas holokausti üleelanute mälestused
kuue miljoni juudi mõrvamisest Teises Maailmasõjas.
Auschwitzi ja Treblinka surmalaagreis
natsid Carl Orffi ei kuulanud.
Nad kuulasid Wagnerit, kui inimesi gaasiahjudesse saatsid.
Siis kõlas Wagner.
Holokaustis ellujäänuid pole alles enam palju.
Kuid Wagneri kuulmine on neile äärmiselt valus.
Ma ei taha omalt poolt seda valu suurendada.
Järgmised kaks nädalat vältaval festivalil
kõlavad ka neli Puccini ooperi Tosca esitust
ja kaks korda Carmina Burana.
Aitäh vaatamast! Olen Jonathan Hessen.
Kena õhtut! Shabat shalom! Kohtumiseni esmaspäeval!
Tõlge: Monika Jaaguri